# БМО-ның Генераль секретары

Берләшкән Милләттәр Ойошмаһы Генераль секретары, ҡыҫҡаса БМО-ның Генераль секретары (БМО-ның рәсми телдәрендә: ингл. Secretary-General of the United Nations, франц. Secrétaire général des Nations unies, исп. Secretaría General de Naciones Unidas, рус. Генеральный секретарь ООН, ғәр. مين عام الأمم المتحدة‎, ҡыт. 联合国秘书长) — Берләшкән Милләттәр Ойошмаһының төп идара органдарының береһе булған Секретариаттың баш вазифа башҡарыусы.
БМО-ның Генераль секретарын БMO-ның Именлек Советы тәҡдиме буйынса БМО-ның Генераль Ассамблеяһы билдәләп ҡуя. Ҡағиҙә буларак, БMO-ның Именлек Советы даими ағзаһы булған илдәрҙең вәкиле БМО-ның Генераль секретары итеп һайлана алмай. БМО-ның Генераль секретары, ғәҙәттә, 5 йыл мөҙҙәткә һайлана, шулай уҡ яңы 5 йыллыҡ мөҙҙәткә һайланыу хоҡуғына эйә. Мөҙҙәттәр һаны сикләнмәгән.

# БМО-ның Генераль секретары
## Вазифалары

БМО-ның Генераль секретары БMO-ның Именлек Советына донъяла тыныслыҡ һәм хәүефһеҙлектең торошона, үҙе уйлағанса, ҡурҡыныс янай торған мәсьәләләр буйынса мәғлүмат бирә. Уға бер хөкүмәт йәки хакимиәт тә күрһәтмә бирергә хаҡлы түгел. Ул Берләшкән Милләттәр Ойошмаһы алдында ғына яуап тота. БМО-ның Генераль секретары, БМО-ның Генераль Ассамблеяһы ҡабул иткән ҡағиҙәләр буйынса, БМО Секретариаты персоналын билдәләй.

# БМО-ның Генераль секретары
## Һайланыу үҙенсәлеге

БМО-ның Генераль секретары 5 йыл мөҙҙәткә һайлана. БMO-ның Именлек Советы даими ағзаһы булған илдәр вәкилдәре кандидатураға вето һала ала. БМО-ның Генераль секретарын һайлағанда, ғәҙәттә, Регион принцибы иҫәпкә алына. Һайлау ябай аккламация юлы менән башҡарыла.

# БМО-ның Генераль секретары
## Регион принцибы

БМО-ның Генераль Ассамблеяһының 1997 йылғы резолюцияһы регион принцибын (ҡитғалар буйынса ротация принцибы) ҡулланыуҙы күҙҙә тота.
Әлеге резолюция буйынса, БМО-ның Генераль секретары планетаның төрлө региондары вәкилдәренән һайланырға тейеш
| БМО регион төркөмө | Генераль секретарҙар | Вәкәләттәр мөҙҙәте |
| Көнбайыш Европа һ.б. илдәр | 4 | 5 |
| Көнсығыш Европа төркөмө | 0 | 0 |
| Латин Америкаһы һәм Кариб утрауҙары төркөмө | 1 | 2 |
| Азия төркөмө | 2 | 3 |
| Африка төркөмө | 2 | 3 |

# БМО-ның Генераль секретары
## Генераль секретарҙар

| № | Исем | Ил | БМО регион төркөмө | Вәкәләткә эйә ваҡыты |
| — | Глэдвин Джебб (ингл. Gladwyn Jebb) | Бөйөк Британия | Көнбайыш Европа | 1945 йылдың 24 октябре — 1946 йылдың 1 феврале |
| 1 | Трюгве Хальвдан Ли (норв. Trygve Halvdan Lie) | Норвегия | Көнбайыш Европа | 1946 йылдың 1 феврале — 1952 йылдың 10 ноябре |
| 2 | Даг Һаммаршөлд] (швед. Dag Hammarskjöld) | Швеция | Көнбайыш Европа | 1953 йылдың 10 апреле — 1961 йылдың 18 сентябре |
| 3 | У Тан] (бирм. ဦးသန့်) | Бирма | Азия | 1961 йылдың 30 ноябре — 1971 йылдың 31 декабре |
| 4 | Курт Вальдһайм (нем. Kurt Waldheim) | Австрия | Көнбайыш Европа | 1972 йылдың 1 ғинуары — 1981 йылдың 31 декабре |
| 5 | Хавьер Перес де Куэльяр (исп. Javier Pérez de Cuéllar Guerra) | Перу | Көньяҡ Америка | 1982 йылдың 1 ғинуары — 1991 йылдың 31 декабре |
| 6 | Бутрос Бутрос-Ғәли]] (ғәр. بطرس بطرس غالي‎) | Мысыр | Африка | 1992 йылдың 1 ғинуары — 1996 йылдың 31 декабре |
| 7 | Кофи Аннан (ингл. Kofi Annan) | Гана | Африка | 1997 йылдың 1 ғинуары — 2006 йылдың 31 декабре |
| 8 | Пан Ги Мун. (кор. 반기문) | Көньяҡ Корея | Азия | 2007 йылдың 1 ғинуары — 2016 йылдың 31 декабре |
| 9 | Антониу Гутерреш (порт. António Manuel de Oliveira Guterres) | Португалия | Көнбайыш Европа | 2007 йылдың 1 ғинуары — ғәмәлдәге |